19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 84  της 7/21 Ιουλ. 1973 (ΦΕΚ Α΄ 152) Περί μεταβιβάσεως αρμοδιοτήτων του Υπουργού Ναυτιλίας, Μεταφορών και Επικοινωνιών επί του Οργανισμού Αστικών Συγκοινωνιών Θεσσαλονίκης (ΟΑΣΘ) εις τον Νομάρχην Θεσσαλονίκης. Άρθρον μόνον.-«Αι επί του Οργανισμού Αστικών Συγκοινωνιών Θεσσαλονίκης αρμοδιότητος, κατά τας διατάξεις του Ν.Δ. 716/1970 «περί τροποποιήσεως και συμπληρώσεως διατάξεών τινων του Ν.Δ. 3721/1957 «περί συστάσεως Οργανισμού Αστικών Συγκοινωνιών Θεσσαλονίκης (ΟΑΣΘ) «ως αύται ετροποποιήθησαν μεταγενεστέρως δια του Ν.Δ. 1279/1972 «περί τροποποιήσεως των διατάξεων της παρ. 1 του άρθρ. 1 και του άρθρ. 7 του Ν.Δ. 716/1970 κ.λ.π.», αι ασκούμεναι υπό των εν αυταίς αναφερομένων Υπουργών, μεταβιβάζονται εις τον Νομάρχην Θεσσαλονίκης». Το άρθρον μόνον αντικατεστάθη ως άνω δια του Π.Δ. 600 της 13/19 Αυγ. 1976 (ΦΕΚ Α΄ 219). 